Meeste PPE‑bedrog in GP‑onderwys | Maroela Media
Meeste PPE‑bedrog in GP‑onderwys
'n Skool in Gauteng word ontsmet. (Argieffoto: Ayanda Ndamane/ANA)
Die Gautengse departement van onderwys is die staatsdepartement wat die meeste bedrieglike kontrakte met betrekking tot die aankoop van persoonlike beskermende toerusting aangegaan het. Dit volgens 'n verslag deur die Spesiale Ondersoekeenheid (SOE). Dit is ook die departement waarvan die meeste PPE-kontrakte (1 597) landswyd ondersoek is vir moontlike bedrog. Dit verteenwoordige die oorgrote meerderheid van kontrakte reg oor Gauteng (1 906) wat ondersoek is. Die SOE het bevind dat 93% van dié kontrakte wel onregmatig aangegaan is.
Aangesien 5 467 kontrakte landswyd ondersoek is, beteken dit een uit elke vyf kontrakte wat ondersoek is, was dié wat die Gautengse departement van onderwys aangegaan het.
Maroela Media het in Januarie verlede jaar berig dié departement het in net drie maande sowat R431 miljoen bestee om skole in dié provinsie te ontsmet.
Die SOE moes onreëlmatighede met die regering se besteding aan PPE ondersoek. Die verslag hieroor is Dinsdag bekendgestel en het bevind dat meer as die helfte van die kontrakte wat aangegaan is (62%), onreëlmatig was. Dit kom neer op R2,1 miljard wat weens korrupsie verlore gegaan het.
Gevolglik is 224 sake vir dissiplinêre optrede teen regeringsbeamptes en 386 sake vir kriminele vervolging verwys. 'n Verdere R170 miljoen se kontrakte is ook intussen tersyde gestel.
Wat die nasionale departement betref, is die meeste van die PPE-kontrakte wat vir bedrog ondersoek is, deur die Suid-Afrikaanse Nasionale Weermag aangegaan (225). Altesaam 171 kontrakte deur die nasionale departement van onderwys en 32 kontrakte deur die departement van korrektiewe dienste is ondersoek. Van al dié kontrakte, is 63% bedrieglik aangegaan.
In Mpumalanga is 888 kontrakte ondersoek, die meeste hiervan (387) in die provinsiale departement van menslike nedersetting, gevolg deur die departement van gesondheid (133). Amper die helfte (44%) van dié kontrakte, was onreëlmatig.
Net 54 kontrakte wat deur 'n departement in die Wes-Kaap aangegaan is, is ondersoek, waarvan slegs 19% bedrieglik was. Die SOE het grotendeels kontrakte ondersoek wat deur onderskeie munisipaliteite, waaronder die Stad Kaapstad, aangegaan is.
Gauteng departement van onderwys koronavirus onderwys
Mynwerker met vermoedelik gesteelde goedere betrap
Lesufi wat nou.,jou departement in Gangsterparsdise is lyk my die grootste sondebokke en jy braak gal oor Afrikaanse skole,maar natuurlik weet jy niks van hierdie korrupsie en bedrog nie.Maak soos hoogheilige Mkhize en bedank.Die dag as die geld van die korrupte verhaal word sal 'n goeie dag wees.Maar wat my g.t se deksel is die ANC het net bly geld leen om die korrupsie te finansier.
lesoefieee , nou wat nou????
Die DA is vakleerlinge teenoor ANC as dit by korrupsie kom.
Doen 'n forensiese oudit op Lepoefie !!!!
Ag nee, dit kan nie waar wees nie. Nog 'n edele droomleier wat in covid-gel gegly het? En hy het al amper 'n hoed gaan koop om soos onse ander begrafnisondernemer besoeke te bring aan skole waar skandes en skade leerders in trane het nog voor hul skooldag kan begin. Hoeveel sondes en virusse was 'n blertsie-verdamp van die hande af?